包待制智赚生金阁・梁州第七
作者：武汉臣
朝代：元

paragraphs: 我也则为那万般愁常萦心上，两条恨不去眉梢，急回身又遇着新春到。
我只见寒梅晚谢，冻雪初消。
傍几家儿村鸡哑哑，隔半程儿野犬口牢口牢。
妆点来则恁的景物萧条，可不道有丹青也便巧笔难描。
我、我、我，看了些青渗渗峻岭层峦，是、是、是，行了些黄穰穰沙堤得这古道，呀、呀、呀，兀良，早过了些碧澄澄野水横桥。
归来路杳，袅丝鞭羡杀投林鸟。
薄暮也，在荒郊，怎当这疲马西风雪正飘，说不尽寂寥。